94 C. PLINII HIST. NAT. LIB. XXXV. 



est : sudoresque immodicos sistit illita. Atque ita pa- 

 pulas cohibet ex vino adsumpta in balineis. Laudatur 

 maxime thessalica. Nascitur et in Lycia circa Bubo- 

 nem. Est et alius cimoliae usus in vestibus. Nam sarda , 

 quae adfertur e Sardinia, candidis tantum adsumitur, 

 inutilis versicoloribus : et est vilissima omnium cimoliae 

 generum : pretiosior umbrica, et quam vocant saxum. 

 Proprietas saxi, quod crescit in macerando : atque pon- 

 dre emitur; illa, mensura. Umbrica non nisi poliendis 

 vestibus adsumitur. Neque enim pigebit hanc quoque 

 partem adtingere , quum lex Metilia exstet fullonibus 

 dicta, quam C. Flaminius, L. iEmilius censores dedere 

 ad populum ferendam. Adeo omnia majoribus curae 

 fuere. Ergo ordo hic est. Primum abluitur vestis sarda, 

 dein sulphure suffitur : mox desquamatur cimolia, quae 

 est coloris veri. Fucatus enim deprehenditur, nigrescit- 

 que, et funditur sulphure. Veros autem et pretiosos co- 

 lores emollit cimolia , et quodam nitore exhilarat con- 

 tristatos sulphure. Candidis vestibus saxum utilius a 

 sulphure, inimicum coloribus. Graecia pro cimolia tym- 

 phaico utitur gypso. 



Argentaria. Qua liberti praepotentes notati. 



LVIII. Alia creta argentaria appellatur, nitorem ar- 

 gento reddens. Est et vilissima , qua Circum praeducere 

 ad victoriae notam , pedesque venalium trans mare ad- 



